П Р О Т О К О Л   № 2
от заседание на комисия “Бюджет и финанси”,
проведено на 22 януари 2020 г.

ПРИСЪСТВАЛИ НА ЗАСЕДАНИЕТО:	Боян Магдалинчев – председател 
Боряна Димитрова
Георги Кузманов
Гергана Мутафова
Калина Чапкънова

ОТСЪСТВА	: Севдалин Мавров.

От администрацията на ВСС присъстваха: Маргарита Радкова – директор на дирекция „Бюджет и финанси”, Елисавета Илиева – н-к отдел „Счетоводство и методология”, той и главен счетоводител и Мария Ламбрева – и.д. началник отдел „ОП“.
При обсъжданията по точки 17, 18, 19 и 20 присъства Валентин Ангелов - директор на дирекция „Вътрешен одит“.

I. Комисия „Бюджет и финанси“ упълномощена с решения на пленума на ВСС от 24.01.2019 г. и 07.02.2019 г. 

1. ОТНОСНО: Предложение от административния ръководител на Апелативен съд гр. Бургас за осигуряване на средства за плащане на пътните разходи на командировани съдии.

Комисия „Бюджет и финанси”
Р Е Ш И :

ВЪЗЛАГА на дирекция „Бюджет и финанси“ след утвърждаване на бюджета на съдебната власт за 2020 г. да се направи вътрешнокомпенсирана промяна по бюджета на Апелативен съд гр. Бургас и необходимите средства за плащане на пътните разходи на командировани съдии да бъдат прехвърлени в § 10-00 „Издръжка“ от реализирани икономии по § 01-00 „Заплати и възнаграждения за персонала, нает по трудови и служебни правоотношения“. 
Мотиви:
Към настоящия момент в Апелативен съд гр. Бургас са командировани 7 съдии. Изчерпан е ресурсът за командироване на магистрати от Окръжен съд гр. Бургас. Административният ръководител на Апелативен съд гр. Бургас е предприел действия за командироване на съдии в апелативния район – по конкретно от гр. Ямбол и гр. Сливен, които пътуват всеки ден.   В предложението на административния ръководител на Апелативен съд гр. Бургас е отразено, че ще реализират икономия по фонд работна заплата, поради незаетата щатна численост. 

2. ОТНОСНО: Възнаграждения на членовете на конкурсната комисия по конкурса за преместване в длъжност „съдия“ в Специализиран наказателен съд.

Комисия „Бюджет и финанси”,
упълномощена с решение на Пленума на ВСС от 24.01.2019 г.,
Р Е Ш И :

1. ДАВА СЪГЛАСИЕ да се изплатят определените възнаграждения на членовете на конкурсната комисия по конкурса за преместване в длъжност „съдия“ в Специализиран наказателен съд, съгласно приложената справка:
1.1. УВЕЛИЧАВА бюджета на Апелативен съд гр. Бургас за 2020 г. по § 02-00 „Други възнаграждения и плащания за персонала“ със 110 лв., съгласно приложения списък, неразделна част от решението.
1.2. УВЕЛИЧАВА бюджета на Апелативен съд гр. София за 2020 г. по § 02-00 „Други възнаграждения и плащания за персонала“ с 80 лв., съгласно приложения списък, неразделна част от решението.
1.3. УВЕЛИЧАВА бюджета на Апелативен специализиран наказателен съд за 2020 г. по § 02-00 „Други възнаграждения и плащания за персонала“ със 160 лв., съгласно приложения списък, неразделна част от решението.
2. НАМАЛЯВА бюджета на Висш съдебен съвет за 2020 г. по § 02-00 „Други възнаграждения и плащания за персонала“ с 350 лв.
3. Възнаграждението на хабилитиран преподавател на конкурсната комисия в размер на 110 лв., следва да се изплати от бюджета на Висш съдебен съвет за 2020 г., съгласно приложената справка.

3. ОТНОСНО: Пълно сервизно обслужване на 6 (шест) броя многофункционални копирни машини XEROX, следните модели: WC 5865 – 2 (два) броя, AltaLink B8065 - 2 (два) броя и AltaLink B8075 - 2 (два) броя, ползвани от Висшия съдебен съвет.

Комисия „Бюджет и финанси”
Р Е Ш И :

ДАВА СЪГЛАСИЕ за сключването на договор с „Инфо – АДЛ“ ЕООД за предоставяне на услуга пълно сервизно обслужване на 6 (шест) броя многофункционални копирни машини XEROX, следните модели: WC 5865 – 2 (два) броя, AltaLink B8065 - 2 (два) броя и AltaLink B8075 - 2 (два) броя, ползвани от Висшия съдебен съвет, за срок от 1 (една) година или до достигне на определената като законов праг стойност, предвидена за директно възлагане, съгласно чл. 20, ал. 4, т. 3 от ЗОП.

4. ОТНОСНО: Освобождаване на гаранция за изпълнение на договор № ВСС-8432/04.07.2019 г. с предмет „Осигуряване на мерки за информация и комуникация на проект: „Доразвитие и централизиране на порталите в сектор „Правосъдие“ за достъп на граждани до информация, е-услуги и е-правосъдие“.

Комисия „Бюджет и финанси”
Р Е Ш И :

1.	ДАВА СЪГЛАСИЕ на основание чл. 20, ал. 1 от договор № ВСС-8432/04.07.2019 г., сключен между ВСС и „МЕГА КОМЮНИКЕЙШЪН“ ЕООД, с предмет „Осигуряване на мерки за информация и комуникация на проект: „Доразвитие и централизиране на порталите в сектор „Правосъдие“ за достъп на граждани до информация, е-услуги и е-правосъдие“ да бъде освободена гаранцията за изпълнение в размер на 5% от стойността на договора без ДДС, равняващи се на ….
2.	ИЗПРАЩА решението на дирекция „Бюджет и финанси“, за изпълнение.

5. ОТНОСНО: Уведомление от директора на Националния институт на правосъдието за приключване на проект „Иновативни продукти и услуги в обучението, предоставяно от НИП“ по договор за предоставяне на безвъзмездна финансова помощ № BG05SFOP001-3.002-0002-C01/12.09.2017 г. и извършване на окончателни плащания към външни изпълнители по договори, за сведение.

Комисия „Бюджет и финанси”
Р Е Ш И :

Приема за сведение уведомлението от директора на Националния институт на правосъдието за приключване на проект „Иновативни продукти и услуги в обучението, предоставяно от НИП“ по договор за предоставяне на безвъзмездна финансова помощ № BG05SFOP001-3.002-0002-C01/12.09.2017 г. и извършване на окончателни плащания към външни изпълнители по договори.

6. ОТНОСНО: Преминаване на обслужване по чл. 4, ал. 1 от Закона за ограничаване на плащанията в брой на Апелативен съд гр. Варна.

Комисия „Бюджет и финанси”
Р Е Ш И :

1. ДАВА СЪГЛАСИЕ Апелативен съд гр. Варна да премине към обслужване по чл. 4, ал. 1 от Закона за ограничаване на плащанията в брой с две терминални устройства ПОС за обслужване на транзитната сметка и сметката за чужди средства на съда.
2. УКАЗВА на упълномощените лица да уведомят обслужващата банка на Апелативен съд гр. Варна, във връзка с искането им за монтиране на две терминални устройства ПОС, при спазване изискванията на т. 24 от ДДС № 02/31.03.2016 год.

7. ОТНОСНО: Уведомление от председателя на Районен съд гр. Никопол за промяна на лихвените проценти от обслужващата банка – ЦКБ АД.

Комисия „Бюджет и финанси”
Р Е Ш И :

Поставеният въпрос е от компетентност на административния ръководител на Районен съд гр. Никопол.

II. Предложения за включване на проекти на решения в проекта на дневен ред за следващото заседание на пленума на ВСС.

8. ОТНОСНО: Информация за изпълнението на бюджета на съдебната власт към 31.12.2019 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1.	ПРИЕМА информацията за изпълнението на бюджета на съдебната власт към 31.12.2019 г. 
2.	Информацията за изпълнението на бюджета на съдебната власт към 31.12.2019 г. да се публикува на Интернет страницата на ВСС. 

9. ОТНОСНО: Утвърждаване бюджета на съдебната власт за 2020 г. и разработване на бюджетите на органите на съдебната власт за 2020 г.

Комисия „Бюджет и финанси”
Р Е Ш И :

ОТЛАГА вземането на решение за следващото заседание на комисията.

10. ОТНОСНО: Указания за изпълнението на бюджета на съдебната власт за 2020 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
УТВЪРЖДАВА Указания за изпълнението на бюджета на съдебната власт за 2020 г., съгласно приложението, неразделна част от решението. Същите да бъдат изпратени на служебните страници до органите на съдебната власт.

11. ОТНОСНО: Съгласуване на проект на Решение на Министерския съвет за бюджетната процедура за 2021 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
СЪГЛАСУВА проект на Решение на Министерски съвет за бюджетната процедура за 2021 г.

12. ОТНОСНО: Извлечение от протокол № 42/17.12.2019 г. от заседанието на Съдийска колегия на Висшия съдебен съвет.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1.	В рамките на утвърдения неразпределен резерв по § 01-00 „Заплати и възнаграждения за персонала, нает по трудови и служебни правоотношения“ по бюджета на съдебната власт за 2020 г. утвърждава средства в общ размер на …., в т.ч. …. нуждите на Съдийска колегия и ... за нуждите на Прокурорска колегия, с цел осигуряване на суми за поощрения на магистрати във връзка с чл. 303, ал. 3 и чл. 304 от Закона за съдебната власт.
Размерът на наградите се определя с решения на колегиите и се прави предложение за корекция на бюджета на съответния орган на съдебната власт, която се извършва от комисия „Бюджет и финанси“.
2.	Увеличава размера на утвърдения неразпределен резерв по          § 01-00 „Заплати и възнаграждения за персонала, нает по трудови и служебни правоотношения“ по бюджета на съдебната власт за 2020 г. с ..., в т.ч. с ... за нуждите на Съдийската колегия с цел осигуряване на суми за поощрения на магистрати във връзка с чл. 303, ал. 3 и чл. 304 от Закона за съдебната власт.
 Средствата в размер на …. са за сметка на наличностите по сметки от предходни години по бюджета на съдебната власт.
Забележка: 
Сумата в размер на …. е неусвоена част от средствата, утвърдени с решение на Пленума на ВСС по т. 8 от Протокол № 3/07.02.2019 г. за нуждите на Съдийската колегия, за поощрения на магистрати във връзка с чл. 303, ал. 3 и чл. 304 от Закона за съдебната власт.

13. ОТНОСНО: Корекция по бюджета на Висш съдебен съвет с размера на неусвоените средства за основни ремонти през 2019 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета на Висш съдебен съвет по § 51-00 „Основен ремонт на ДМА“ за 2020 г. със …. – неусвоена част от предвидените средства за основни ремонти през 2019 г.
Средствата в размер на …. са за сметка на наличностите по сметки от предходни години по бюджета на съдебната власт.
Забележка:
С извършването на настоящата корекция по бюджета на Висш съдебен съвет разполагаемите средства по § 51-00 „Основен ремонт на ДМА“ за 2020 г. са в размер на …. В рамките на тази сума следва да бъдат осъществени всички основни ремонти, текущи ремонти и придобиване на сгради и земи от органите на съдебната власт, с изключение на тези органи на съдебната власт по бюджета, на които са заложени средства за горните дейности.
Корекции по органи на съдебната власт и между съответните параграфи от ЕБК, по които следва да се отчитат основните ремонти, текущи ремонти и придобиването на сгради и земи ще се извършва след конкретни предложения от комисия „Управление на собствеността“ в рамките на утвърдените ... по § 51-00 „Основен ремонт на ДМА“ на ВСС за 2020 г.

14. ОТНОСНО: Писмо от председателя на Върховен касационен съд с искане за утвърждаване на сума по бюджета на съда за 2020 г., неусвоена от 2019 г., за изпълнението на сключен договор за строително-ремонтни дейности през 2019 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета на Върховен касационен съд по § 10-00 „Издръжка“ за 2020 г. с …., неусвоена част от предвидените средства за изпълнение на сключения договор за строително ремонтни дейности в сградата на Почивна и учебна база на ВКС, с. Лозенец през 2019 г.
Средствата в размер на …. са за сметка на наличностите по сметки от предходни години по бюджета на съдебната власт.

Одитни доклади.

17. ОТНОСНО: Проект на решение по доклад от директора на дирекция „Вътрешен одит” за резултатите от извършен одитен ангажимент за даване на увереност ОАУ 1906 в Районен съд гр. Добрич.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1.	Приема резултатите от извършения одитен ангажимент – констатации, изводи и дадените препоръки за подобряване дейността на Районен съд гр. Добрич.
2.	Одобрява изпълнението на препоръките от таблицата с препоръки към одитния доклад, съгласно предоставената писмена информация.
3.	Одобрява плана за действие, изготвен от административния ръководител на Районен съд гр. Добрич за изпълнение на препоръка № 5 от плана за действие.

18. ОТНОСНО: Проект на решение по доклад от директора на дирекция „Вътрешен одит” за резултатите от извършен одитен ангажимент за даване на увереност в Софийски окръжен съд.

Комисия „Бюджет и финанси”
Р Е Ш И :

 Предлага на Пленума на ВСС да приеме следното решение:
Приема резултатите - констатации, изводи и одобрява изпълнението на препоръките по време на извършване на одитния ангажимент за даване на увереност в Софийски окръжен съд.

19. ОТНОСНО: Проект на решение по доклад от директора на дирекция „Вътрешен одит” за резултатите от извършен одитен ангажимент за даване на увереност ОА/У-1908 в Апелативен съд гр. Пловдив.

Комисия „Бюджет и финанси”
Р Е Ш И :

 Предлага на Пленума на ВСС да приеме следното решение:
1.	Приема резултатите - констатации, изводи и препоръки от изпълнението на одитния ангажимент за даване на увереност в Апелативен съд гр. Пловдив.
2.	Одобрява изпълнението на препоръката по т. 3 от одитния доклад, съгласно предоставената писмена информация.
3.	Одобрява плана за действие, изготвен от административния ръководител на Апелативен съд гр. Пловдив за изпълнение на препоръките от одитния доклад.

20. ОТНОСНО: Утвърждаване на стратегически план за периода   2020 – 2022 г. на дирекция „Вътрешен одит“ и годишния план за дейността по вътрешен одит през 2020 г.

Комисия „Бюджет и финанси”
Р Е Ш И :

 Предлага на Пленума на ВСС да приеме следното решение:
1.	Утвърждава стратегически план за периода 2020 – 2022 година на дирекция „Вътрешен одит“, съгласно приложения проект.
2.	Утвърждава годишен план за дейността по вътрешен одит през 2020 година на дирекция „Вътрешен одит“, съгласно приложения проект.

ДОПЪЛНИТЕЛНИ ТОЧКИ:

21. ОТНОСНО: Оферта за привеждане на Бизнес процесор – Конто 66 съгласно изискванията на Наредба Н-18 от 2006 г.

Комисия „Бюджет и финанси”
Р Е Ш И :

ДАВА СЪГЛАСИЕ органите на съдебната власт да поемат в рамките на бюджета за 2020 г. разходите за привеждането и настройка на фискалното устройство в съответствие съгласно последните изменения на Наредба         Н-18/2006 г. 

22. ОТНОСНО: Проект на решение за упълномощаване на представляващия ВСС да подписва през 2020 г. договорите за наем на зали и аудитории за целите на провеждането на писмените изпити в конкурсите за младши магистрати и за първоначално назначаване в органите на съдебната власт.
Извлечение от протокол № 1/20.01.2020 г. от заседанието на КАК към СК на ВСС.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
УПЪЛНОМОЩАВА представляващия Висшия съдебен съвет да подписва през 2020 г. договорите за наем на зали и аудитории за целите на провеждането на писмените изпити в конкурсите за младши магистрати и за първоначално назначаване в органите на съдебната власт.

23. ОТНОСНО: Предложение за свикване на работно заседание на Пленума на Висшия съдебен съвет на 23.01.2020 г. 

Комисия „Бюджет и финанси”
Р Е Ш И :

1.	Предлага на Пленума на Висшия съдебен съвет да бъде оттеглена т. 6 от дневния ред за заседанието на Пленума на ВСС на 23.01.2020 г.
2.	Предлага свикване на работно заседание на Пленума на Висшия съдебен съвет след приключването на редовното заседание на Пленума на ВСС на 23.01.2020 г. на следната тема:
„Обсъждане на подход за определяне на максималните работни заплати по Таблица № 1 на ВСС за определяне на максималните основни месечни работни заплати на съдии, прокурори и следователи на основание чл. 218, ал. 2 и ал. 3 от ЗСВ и Класификатор на длъжностите в администрацията на съдилищата на основание чл. 341, ал. 1 от ЗСВ, Класификатор на длъжностите в администрацията на ПРБ на основание чл. 341, ал. 1 от ЗСВ и Класификатор на длъжностите в администрацията на ВСС, НИП и Инспектората към ВСС на основание чл. 341, ал. 3 от ЗСВ“.
3.	За настоящото решение да бъдат уведомени всички членове на Висшия съдебен съвет.

24. ОТНОСНО: Включване на допълнителни точки към обявения дневен ред за заседанието на Пленума на ВСС на 23.01.2020 г.

Комисия „Бюджет и финанси”
Р Е Ш И :

Предлага на Пленума на ВСС следните допълнителни точки към обявения дневен ред за заседанието на 23.01.2020 г.:

1.	Съгласуване на проект на Решение на Министерския съвет за бюджетната процедура за 2021 г.

25. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на Пленума на ВСС.

Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Пленума на Висшия съдебен съвет на 30.01.2020 г. да бъдат включени следните проекти на решения:

1. Информация за изпълнението на бюджета на съдебната власт към 31.12.2019 г.
2. Указания за изпълнението на бюджета на съдебната власт за 2020 г.
3. Извлечение от протокол № 42/17.12.2019 г. от заседанието на Съдийска колегия на Висшия съдебен съвет.
4. Корекция по бюджета на Висш съдебен съвет с размера на неусвоените средства за основни ремонти през 2019 г.
5. Писмо от председателя на Върховен касационен съд с искане за утвърждаване на сума по бюджета на съда за 2020 г., неусвоена от 2019 г., за изпълнението на сключен договор за строително-ремонтни дейности през 2019 г.
Одитни доклади.
8. Проект на решение по доклад от директора на дирекция „Вътрешен одит” за резултатите от извършен одитен ангажимент за даване на увереност ОАУ 1906 в Районен съд гр. Добрич.
9. Проект на решение по доклад от директора на дирекция „Вътрешен одит” за резултатите от извършен одитен ангажимент за даване на увереност в Софийски окръжен съд.
10. Проект на решение по доклад от директора на дирекция „Вътрешен одит” за резултатите от извършен одитен ангажимент за даване на увереност АО/У-1908 в Апелативен съд гр. Пловдив.
11. Утвърждаване на стратегически план за периода 2020 – 2022 г. на дирекция „Вътрешен одит“ и годишния план за дейността по вътрешен одит през 2020 г.
Разни. 
12. Проект на решение за упълномощаване на представляващия ВСС да подписва през 2020 г. договорите за наем на зали и аудитории за целите на провеждането на писмените изпити в конкурсите за младши магистрати и за първоначално назначаване в органите на съдебната власт.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           						        БОЯН МАГДАЛИНЧЕВ